 Dabaaldega xalay ka dhacay Madaxtooyada Villa Somaaliya ee ku saabsanaa sanad-guuradii sadaxaad ee ka soo wareegtay markii uu xilka qabtay Madaxweyne Xasan Sheekh ayaa igu dhalisay in aan dib ugu laabto xirfadii maqaal qorista iyadoon silsiladaan ugu magac darayo KOR U HADAL taasoo ah dareen dhiiran oo shaqsi ah ugana gol leeyahay raad ku reebista diiwaanka taariikheed ee ummaddeena. 